Diari Oficial de la Generalitat Valenciana


Sumari del DOGV 4228, del 15-04-2002 (2002/3578)

Informació pública de l'alternativa tècnica de programa, pla de reforma interior i document d'homologació, per a executar l'actuació integrada de la unitat d'execució Ronda Nord d'Alboraya.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4228

Data del DOGV
:   15-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3578


Organisme emissor
:   Elecnor, SA

Tipus de document
:   Anunci

Informació pública de l'alternativa tècnica de programa, pla de reforma interior i document d'homologació, per a executar l'actuació integrada de la unitat d'execució Ronda Nord d'Alboraya. [2002/F3578]
  
La mercantil Elecnor, SA, ha formulat una alternativa tècnica de programa, document d'homologació i pla de reforma interior per a executar l'actuació integrada l'àmbit territorial de la qual és la unitat d'execució Ronda Nord d'Alboraya, delimitada en el pla de reforma interior esmentat, d'acord amb el que es preveu en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació del que s'estableix en l'article 48.1.c) en relació amb l'article 46.3, ambdós de la referida llei, és procedent sotmetre aquest programa, amb tota la documentació annexa, a informació pública pel termini de 20 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
I a fi de dotar el procediment de les màximes garanties, a l'empara del que s'estableix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica aquest anunci, amb caràcter cautelar, adreçat a qualssevol altres titulars de béns i drets afectats per l'actuació que, eventualment, pogueren existir, la titularitat, identitat o domicili dels quals no consten en el procediment.
  
Es fa constar que durant aquest termini els interessats en aquest procediment podran formular qualssevol al·legacions que els convinguen segons dret, com també altres alternatives tècniques de programa i, si és el cas, proposicions juridicoeconòmiques, tot això en els termes i condicions de l'esmentada Llei 6/1994. A aquest efecte, qualsevol interessat podrà consultar l'expedient depositat a la notaria del senyor José María Cid Fernández, situada al carrer del Botànic Cavanilles, 16, 1a, d'Alboraya, els dies hàbils, en horari de 10.00 a 14.00 hores.
  
Igualment es fa constar que qualsevol persona podrà comparéixer a la dita notaria per a obtenir còpia de l'acta de protocol·lització del programa i documents que s'hi adjunten, o sol·licitar que se li exhibisca aquesta.
  
La referida documentació, com també l'expedient administratiu, es podrà consultar així mateix a l'Ajuntament d'Alboraya els dies hàbils en horari d'atenció al públic.
  
Les al·legacions que, si és el cas, es formulen s'han de presentar davant de l'Ajuntament d'Alboraya, adreçades al Servei d'Urbanisme.
  
Així mateix, mitjançant aquest anunci, segons el que es preceptua en el paràgraf segon de l'article 48, en relació amb l'article 46, paràgrafs 4 i 5 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es posa en coneixement dels interessats que el termini de cinc dies hàbils per a presentar les proposicions juridicoeconòmiques, comença el següent dia hàbil a l'acabament del termini de 20 dies anteriorment indicat. Durant aquest termini es podran formular les referides proposicions a l'Ajuntament d'Alboraya, en horari de 09.00 a 14.00 hores.
  
Finalitzat aquest segon termini, el següent dia hàbil, excepte si és dissabte, cas en què caldrà entendre el dia hàbil immediat posterior, tindrà lloc l'acte d'obertura de pliques a l'ajuntament esmentat.